Общинска избирателна комисия - Вършец

**РЕШЕНИЕ
№ 101- МИ
Вършец, 24.10.2019 г.**

**ОТНОСНО:**  Определяне на мерки за организацията и работата на Общинска избирателна комисия Вършец в деня на изборите за общински съветници и за кметове, насрочени за 27 октомври 2019 г.

Съгласно раздел I, точка 7 от Методическите указания на Централната избирателна комисия по прилагане на Изборния кодекс от общинските избирателни комисии в изборите за общински съветници и кметове на 27.10.2019 г. приети с Решение № 1112-МИ от 16.09.2019 г., на ЦИК, в изборния ден ОИК периодично по график изпраща на ЦИК по указан от нея начин информация за активността на избирателите в съответната община в изборите за общински съветници и за кметове. Информацията се събира от определено със заповед на кмета на общината лице от секционните избирателни комисии на територията на общината, обобщава се за общината и се изпраща в ОИК за обобщаване за изборния район на ОИК, след което се изпраща в определените по графика часове в ЦИК.

Във връзка с изложеното и с цел създаване на организация на работа на Общинска избирателна комисия - Вършец в деня на изборите  на 27 октомври 2019 г. и на основание чл. 87, ал. 1, т. 1 от Изборния кодекс, Общинска избирателна комисия - Вършец

**Р Е Ш И:**

1.Указва на ВрИД Кмета на Община Вършец или на определени от него длъжностни лица от Общинската администрация - Вършец в деня на изборите – 27.10.2019 г., да създаде необходимата организация за събиране от СИК, обобщаване и съобщаване в Общинска избирателна комисия - Вършец на информация, както следва:

- до **10,00 ч., 12,30 ч. и 17,30 ч.**в изборния ден общинската администрация събира информация от СИК за избирателната активност, като посочват броя на гласувалите избиратели. Информацията се събира от определено от ВрИД Кмета на община Вършец лице*,*което обобщава събраната информация за община Вършец и я изпраща на ОИК - Вършец  по електронен път или съобщава същата по телефон.

– до **10:15 ч., 13:15 ч. и 17:15 ч.** – броя на гласувалите в изборите за общински съветници и за кметове според броя на подписите им в избирателните списъци съответно към **10:00 ч., 13:00 ч. и 17:00 ч.**

2.Копие от решението да се изпрати на  ВрИД Кмета на Община Вършец за изпълнение.

Решението  подлежи на оспорване в 3 /три/ дневен срок от обявяването му пред Централната избирателна комисия.

Председател: Антон Димитров Тошев

Секретар: Никола Миланов Димитров

Публикувано на сайта на ОИК 1212 на 24.10.2019 г. в 17:30 часа